CELEX: 62019TN0498
Language: fi
Date: 2019-07-09 00:00:00
Title: asia T-498/19: Kanne 9.7.2019 — Banco Cooperativo Español v. SRB

16.9.2019   
            
            
               FI
            
            
               Euroopan unionin virallinen lehti
            
            
               C 312/37
            
         
      Kanne 9.7.2019 — Banco Cooperativo Español v. SRB
      (asia T-498/19)
      (2019/C 312/30)
      Oikeudenkäyntikieli: espanja
      
         Asianosaiset
      
      
         Kantaja: Banco Cooperativo Español, S.A., (Madrid, Espanja) (edustajat: asianajajat D. Sarmiento Ramirez-Escudero ja J. Beltran de Lubiano Saez de Urabain)
      
         Vastaaja: Yhteinen kriisinratkaisuneuvosto (SRB)
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  pääasiallisesti kumoamaan riidanalaisen päätöksen
               
            
                  —
               
               
                  toissijaisesti
                  
                              a)
                           
                           
                              toteamaan kannekirjelmässä esitetyllä tavalla, että delegoidun asetuksen 2015/63 12 ja 14 artiklaa ei sovelleta, ja
                           
                        
                              b)
                           
                           
                              kumoamaan riidanalaisen päätöksen
                           
                        
            
                  —
               
               
                  joka tapauksessa velvoittamaan yhteisen kriisinratkaisuneuvoston korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Nyt käsiteltävä kanne on nostettu kriisinratkaisurahastoon rahoituskautta 2019 varten etukäteen suoritettavien rahoitusosuuksien laskemisesta 16.4.2019 tehdystä yhteisen kriisinratkaisuneuvoston päätöksestä (SRB/ES/SRF/2019/10).
      Kanteensa tueksi kantaja vetoaa kahteen kanneperusteeseen.
      
                  1)
               
               
                  Ensimmäinen kanneperuste, joka perustuu komission delegoidun asetuksen (EU) 2015/63 (1) 12 artiklan 2 kohdan rikkomiseen
                  
                              —
                           
                           
                              Tältä osin kantaja väittää, että delegoidun asetuksen 12 ja 14 artiklaa on tulkittava siten, että vuonna 2018 perustettu laitosten suojajärjestelmä on tunnustettava kriisinratkaisurahastoon rahoituskautta 2019 varten etukäteen suoritettavien rahoitusosuuksien laskemiseksi.
                           
                        
            
                  2)
               
               
                  Toinen toissijainen kanneperuste, joka perustuu SEUT 277 artiklaan perustuvaan lainvastaisuusväitteeseen ja jolla unionin yleistä tuomioistuinta vaaditaan toteamaan, että delegoidun asetuksen 12 ja 14 artiklaa ei sovelleta direktiivin 2014/59 (2)/EU 103 artiklan 2 ja 7 kohdan rikkomisen vuoksi
                  
                              —
                           
                           
                              Tältä osin kantaja väittää, että jos delegoidun asetuksen 12 ja 14 artiklaa olisi tulkittava siten, että vuonna 2018 perustettua laitosten suojajärjestelmää ei ole tunnustettava kriisinratkaisurahastoon rahoituskautta 2019 varten etukäteen suoritettavien rahoitusosuuksien laskemiseksi, delegoidun asetuksen edellä mainitut artiklat rikkovat direktiivin 2014/59/EU 103 artiklan 2 ja 7 kohtaa, koska niissä jätetään ottamatta huomioon toimivallan delegoimista komissiolle koskevat vaatimukset eli vaatimukset siitä, että (i) rahastoon suoritettavien osuuksien on vastattava rahoitusosuuksia suorittavan laitoksen riskitasoa ja (ii) rahastoon suoritettavien osuuksien osalta otetaan huomioon osallistuminen laitosten suojajärjestelmään.
                           
                        
            
         (1)  Euroopan parlamentin ja neuvoston direktiivin 2014/59/EU täydentämisestä kriisinratkaisun rahoitusjärjestelyihin etukäteen suoritettavien rahoitusosuuksien osalta 21.10.2014 annettu komission delegoitu asetus (EU) 2015/63 (EUVL 2016, L 233, s. 1).
      
         (2)  Luottolaitosten ja sijoituspalveluyritysten elvytys- ja kriisinratkaisukehyksestä sekä neuvoston direktiivin 82/891/ETY, Euroopan parlamentin ja neuvoston direktiivien 2001/24/EY, 2002/47/EY, 2004/25/EY, 2005/56/EY, 2007/36/EY, 2011/35/EU, 2012/30/EU ja 2013/36/EU ja asetusten (EU) N:o 1093/2010 ja (EU) N:o 648/2012 muuttamisesta 15.5.2014 annettu Euroopan parlamentin ja neuvoston direktiivi 2014/59/EU (EUVL 2014, L 173, s. 170).